[{"text_idx": "#000001", "text": "Siopa yn un o farchnadoedd cynnyrch ffres Caerdydd o leiaf unwaith y mis"}, {"text_idx": "#000003", "text": "Mae marchnad wedi bod yng nghanol dinas Caerdydd ers 1891. Ac ers 1999, mae Marchnad Ffermwyr wedi cael ei chynnal ar lannau Afon Taf yng Nglan yr Afon bob dydd Sul, gyda marchnadoedd wythnosol yn cael eu hychwanegu\u2019n ddiweddarach yn y Rhath a Rhiwbeina. Ac yn ystod yr ychydig flynyddoedd diwethaf rydym wedi gweld marchnadoedd newydd yn ymddangos ledled y ddinas \u2013 marchnad Pontcanna a marchnad ffermwyr ar safle Iard King\u2019s Road, Indie Superstore yn y Boneyard ac Ystum Taf a\u2019r ychwanegiad diweddaraf, Marchnad y Corp yn hen dafarn y Corporation yn Nhreganna"}, {"text_idx": "#000004", "text": "Dyna gannoedd o dyfwyr a chynhyrchwyr sy\u2019n dod a\u0302 bwyd ffres i ganol y ddinas bob wythnos \u2013 yn aml mor ffres fel bod y ffrwythau a\u2019r llysiau wedi\u2019u casglu y bore y ca\u0302nt eu gwerthu."}, {"text_idx": "#000005", "text": "Gall marchnadoedd fod yn werth da iawn am arian \u2013 dim ond yr hyn sydd ei angen arnoch chi y byddwch yn ei brynu \u2013 ac rydych yn gwybod yn union o ble mae eich bwyd yn dod oherwydd mai\u2019r person sy\u2019n ei werthu fel arfer yw\u2019r person wnaeth dyfu neu wneud y cynnyrch."}, {"text_idx": "#000006", "text": "Rydych hefyd yn cefnogi busnesau lleol, gan gwtogi ar gludo a storio bwyd, a gallu casglu awgrymiadau ar sut i baratoi a choginio eich bwyd."}]